Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

”Dacă aveam eu suporterii lor, mamă-mamă, mari lucruri făceam. Dacă se întâmpla la mine cu Talpan și aveam așa fani în spate, cum are Dinamo, ieșea război! Îl luau pe Talpan și îl ascundeau! Chiar vorbeam cu MM (n.r. - Mihai Stoica directorul sportiv) aseară: ’Bă, uite-i pe ăștia, cum merg sute de kilometri după echipă, deși echipa e pe 10’. Asta este”, a spus Gigi Becali, într-o intervenție telefonică ÎN DIRECT găzduită de emisiunea ”Digi Sport Matinal”.

Nu de mult, directorul sportiv al celor de la FCSB, Mihai Stoica, a vorbit, în direct la Digi Sport, despre conflictul dintre Gigi Becali și Armată, cu privire la marcă, nume și palmares. Meme Stoica e de părere că FCSB înseamnă Steaua, iar palmaresul și coeficientul în Europa aparțin echipei finanțate de Gigi Becali.

"Cum să fie palmaresul al altcuiva, dacă am jucat în permanență? Jucam în Liga 1, făceam puncte. Nu știu cum s-a făcut cu numele și marca. Stema pe care ei o folosesc e cea pe care am făcut-o eu. Inspirându-mă din stema veche. Până am venit noi, în 2003, Steaua juca cu stema cu vulturul. Despre ce vorbim? Pe mine nu poate să mă opereze cineva și să îmi scoată din inimă și din creier faptul că FCSB este Steaua. Foarte bine, dacă se bazează pe fapte juridice. Palmaresul e la noi, coeficientul e la noi", a spus Mihai Stoica la ”Digi Sport Special”.

Istoricul conflictului dintre Becali și Armată

Războiul dintre FCSB și Armată a început în anul 2015, când clubul patronat de Becali a pierdut marca Steaua Bucureşti, după ce Înalta Curte de Casaţie şi Justiţie (ICCJ) a respins contestaţia în anulare formulată de club la decizia din 3 decembrie prin care i-a fost anulată marca. ICCJ a anulat, pe 3 decembrie, marca Steaua Bucureşti înregistrată sub nr. 061735 în 29 ianuarie 2004 de SC Fotbal Club Steaua Bucureşti SA.

FCSB a fost acţionată în instanţă în 2011 de Clubul Sportiv al Armatei "Steaua" Bucureşti, care a cerut anularea mărcii înregistrate de gruparea din Liga I. Tribunalul Bucureşti a respins această cerere, în 17 aprilie 2012, decizie menţinută de Curtea de Apel Bucureşti, în 20 decembrie 2013, însă ICCJ a dat dreptate clubului sportiv.

Ulterior au existat mai multe runde de negocieri între cele două părți, pentru ca Becali să poată folosi în continuare numele de Steaua, dar nu s-a ajuns la nicun consens. Pe 4 mai 2018, magistraţii Înaltei Curți de Casație și Justiție (ICCJ) au respins recursul intentat de Gigi Becali în privinţa recuperării mărcii Steaua. Decizia este definitivă, astfel că Becali nu are dreptul să folosească numele şi emblema.

În vara lui 2017, CSA a reînființat secția de fotbal a clubului, iar echipa susținută de cei din Peluza Sud evoluează, în continuare, în liga a patra.

CITEȘTE ȘI:

Etichete:

,

,

,